Diari Oficial de la Generalitat Valenciana


Sumari del DOGV 9626, del 27-06-2023 (2023/7164)

Anunci de 21 de juny de 2023, del director general de la Societat Valenciana d'Inspecció Tècnica de Vehicles, SA (SITVAL), per la qual s'informa de la publicació de les bases del procés selectiu pel sistema de baremació de mèrits per a cobrir els llocs d'Inspector/a i d'Administratiu/va mitjançant borses d'ocupació temporal, i es donen a conéixer.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9626

Data del DOGV
:   27-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7164


Data del document
:   21-06-2023

Organisme emissor


Tipus de document
:   Anunci

Descriptors 

:   * concurs administratiu

Anunci de 21 de juny de 2023, del director general de la Societat Valenciana d'Inspecció Tècnica de Vehicles, SA (SITVAL), per la qual s'informa de la publicació de les bases del procés selectiu pel sistema de baremació de mèrits per a cobrir els llocs d'Inspector/a i d'Administratiu/va mitjançant borses d'ocupació temporal, i es donen a conéixer. [2023/7164]  
Es dona a conèixer la publicació de les bases per a la confecció de les borses d'ocupació temporal dels llocs d'inspector-a i d'administratiu-va en la Societat Valenciana d'Inspecció Tècnica de Vehicles, SA. (SITVAL).  
Aquest procés selectiu es regirà per les bases i l'annex que s'adjunta a la present resolució. En el que no es preveu en aquestes bases, hi seràn d'aplicació les indicacions dirigides a les persones aspirants que la Direcció General de SITVAL o la comissió de seguiment, segons les seues respectives competències, facen públiques a través de la seu electrònica de SITVAL: www.sitval.com  
Igualment, a través d'aquesta seu electrònica s'informarà sobre la forma, dates i terminis d'admissió de sol·licituds per a participar en el procés selectiu.  
Les bases han sigut acordades amb la representació legal dels treballadors i les treballadores de SITVAL i s'ajusten a les previsions legals i normatives aplicables, havent sigut informades favorablement per la Comissió de Seguiment del VI Acord de la Comissió de Diàleg Social del Sector Públic Instrumental de la Generalitat en la reunió celebrada el passat 19 de juny de 2023 i per la Secretaria Autonòmica de Model Econòmic i Finançament mitjançant escrit de data 20 de juny de 2023.  
  
Contra el present anunci, sobre el qui no hi cap recurs administratiu, podrà interposar-se demanda davant el Jutjat Social que corresponga al lloc de prestació dels serveis o al del domicili de la persona demandant, a elecció d'aquesta en el termini de dos mesos, a comptar des de l'endemà de la publicació, tal i com disposa l'article 69.2 i concordants de la Llei 36/2011, de 10 d'octubre, reguladora de la jurisdicció social.  
  
  
València, 21 de juny de 2023.- El director general de la Societat Valenciana d'Inspecció Tècnica de Vehicles, SA. (SITVAL): Josep Antoni Albert Quilis.  
  
  
Bases per a la confecció de les borses urgents d'ocupació temporal dels llocs d'inspector-a i d'administratiu-a en   
SITVAL  
  
Primer. Finalitat de les contractacions i condicions de treball:  
Les contractacions de duració determinada amb les persones que integren les borses d'ocupació temporal tindran com a finalitat atendre les següents necessitats previstes en l'article 6 del Decret 77/2019, de 7 de juny, del Consell, de regulació del procediment de gestió del pressupost de la Generalitat:  
a) Atendre les oscil·lacions que deriven de les vacances anuals del personal de SITVAL en 2023, perquè generen un desajustament temporal entre l'ocupació estable disponible i el que es requereix després de la recent reversió.  
b) La substitució transitòria de persones treballadores amb dret a reserva de lloc de treball i per a completar la jornada reduïda per una altra persona treballadora que s'empare en causes legal o convencionalment establides.  
c) La substitució dels representants del personal empleat públic que, per acumulació d'hores de representació sindical, estiguen dispensats d'acudir al seu lloc de treball.  
Jornada laboral: segons acord de la Comissió negociadora del conveni col·lectiu de SITVAL  
Torns de treball: de dilluns a dissabte en torn de demà, vesprada i/o partida.  
Horari d'obertura d'estacions d'ITV: segons acord de la Comissió negociadora del conveni col·lectiu de SITVAL.  
Retribució d'entrada: segons acord de la Comissió negociadora del conveni col·lectiu de SITVAL.  
  
Segona  
En compliment dels principis d'especialització i territorialitat, es constituirà una borsa per al lloc d'Inspector-a d'ITV i una altra borsa per al lloc d'Administratiu-a d'ITV amb vigència limitada al període comprés entre 15/06 i 31/10 de 2023 sense possibilitat de pròrroga per a cadascun dels conjunts d'estacions que es regeixen per normativa convencional específica, de manera que el contingut de la prestació i les condicions de treball es corresponguen amb les que actualment són aplicables en cada àmbit territorial d'acord amb la següent taula:  
  
  
Estació Conveni Col·lectiu Conjunt  
Vinaròs Pacte d'empresa A  
Castelló   
Vila-real   
Port de Sagunt   
Massalfassar BOP 10.03.2000 B  
Campanar   
Sant Antoni de Benaixeve   
Utiel BOP 16.08.2008 C  
Llíria   
Riba-roja de Túria   
Vara Quart   
Catarroja   
Alzira DOGV 19.05.2008 D  
Gandia   
Alcoi/Alcoy   
Xàtiva DOGV 01.08.2018 F  
Ontinyent   
Ondara   
Alacant / Alicante BOE 10.03.2023 G  
Benidorm   
Elx / Elche   
Villena BOP 28.02.2023 H  
Redován   
Novelda   
Elda   
Orihuela   
Pilar Horadada   
Torrevieja   
  
  
Tercera. Requisits per al lloc d'inspector-a d'ITV  
Totes les persones candidates a inspector/a hauran de complir, d'acord amb el Reial decret 920/2017, de 23 d'octubre, pel qual es regula la inspecció tècnica de vehicles i els posteriors acords adoptats, els següents requisits:  
1. Tècnic Superior en Automoció, corresponent al cicle formatiu de formació professional de grau superior de la família professional de Manteniment de Vehicles Autopropulsats, o titulació equivalent.  
  
En aquest sentit, únicament s'entendran com a equivalents les titulacions que es relacionen a continuació, no sent admissibles altres diferents a les ací següents:  
a) Tècnic Especialista en Mecànica i Electricitat de l'Automòbil, branca Automoció (Llei 14/1970 i RD 707/1976).  
b) Tècnic Especialista en Manteniment de màquines i Equips de Construcció i Obres, branca construcció i obres (Llei 14/1970 i RD 707/1976).  
c) Tècnic Especialista en Automoció, branca Automoció (Llei 14/1970 i RD 707/1976)  
d) Tècnic Superior en Automoció (RD 1648/1994).  
e) Tècnic Superior en Manteniment Aero-mecànic (Branca Manteniment de Vehicles Autopropulsats) - Reial decret 625/1995, de 21 d'abril i Reial decret 202/19.  
2. Estar exempt de complir l'anterior requisit per estar contractat o autoritzat com Inspector/a d'ITV per les autoritats competents dels Estats membres o per un centre de inspecció, o haver estat contractat almenys 4 mesos en els dos anys anteriors a la reversió en qualsevol dels centres de treball de SITVAL.  
Als mateixos efectes que les titulacions recollides com a equivalents als graus de Tècnic Superior en Automoció i Tècnic en electromecànica de vehicles automòbils, podran admetre's els certificats de professionalitat reconeguts com a equivalents a un títol de formació professional en la regulació d'aquest títol, d'acord amb la següent taula:  
  
  
Titulacions del Ministeri d'Educació Certificacions de professionalitat (Nivell 3) del Ministerio de Trabajo  
Tècnic superior d'automoció (RD  
1796/2008 Planificació i control de l'àrea d'Electromecànica (RD 1539/2011). Anteriorment denominat «Tècnic en diagnosi de vehicles» (RD 542/1997)  
  
Tècnic especialista en mecànica i electricitat de l'automòbil, branca automoció. (Llei 14/1970 i RD 707/1976 Planificació i control de l'àrea de Carrosseria (RD 723/2011))  
Tècnic en electromecànica de vehicles automòbils (RD 453/2010) Manteniment dels sistemes elèctrics i electrònics de vehicles (RD 723/2011)  
Tècnic auxiliar en mecànica de l'automòbil (Llei 14/1970 i RD 707/1976) Manteniment de sistemes de rodatge i transmissió de maquinària agrícola, d'indústries extractives i d'edificació i obra civil, els seus equips i ferramentes (RD 1539/2011)  
Tècnic auxiliar en mecànica (aeronaus). (Llei 14/1970 i RD 707/1976) Mantenimiento de sistemas de transmisión de fuerza y trenes de rodaje de vehículos automóviles (RD 723/2011)  
Tècnic auxiliar en electricitat de l'automòbil. (Llei 14/1970 i RD 707/1976) Manteniment del motor i dels sistemes elèctrics, de seguretat i confortabilitat de maquinària agrícola, d'indústries extractives i d'edificació i obra civil (RD 1539/2011 I RD 626/2013)  
Tècnic auxiliar mecànic de l'automòbil (Llei 14/1970 i RD 707/1976) Manteniment del motor i els seus sistemes auxiliars (RD 723/7801 ZS 626/2013)  
Tècnic auxiliar mecànic i electricista (Llei 14/1970 i RD 707/1976) Manteniment d'elements no estructurals de carrosseries de vehicles (RD723/2011)  
Tècnic en electromecànica de vehicles (RD 1649/1994) Manteniment d'estructures de carrosseries de vehicles (RD 723/2011)  
  
  
Quarta. Requisits per al lloc d'administratiu-va d'ITV  
1. Estar en possessió del títol de Tècnic en Gestió Administrativa o equivalent. En aquest sentit, únicament s'entendran com a equivalents les titulacions regulades en la Llei 14/1970, de 4 d'agost, General d'Educació i Finançament de la Reforma Educativa que es relacionen a continuació, no sent admissibles altres diferents a les següents:  
  
a) Tècnic Auxiliar en Secretariat, branca Administrativa i Comercial  
  
b) Tècnic Auxiliar en Regidoria de Pisos, branca Administrativa i Comercial  
c) Tècnic Auxiliar en Administració i Gestió, branca Administrativa i Comercial  
d) Tècnic Auxiliar en Documentació Administrativa i Operativa de Teclats, branca Administrativa i Comercial  
e) Tècnic Auxiliar Jurídic, branca Administrativa i Comercial  
2. Estar exempt de complir l'anterior requisit per haver estat contractat almenys 4 mesos en els dos anys anteriors a la reversió en qualsevol dels centres de treball de SITVAL.  
  
Cinquena. Requisits de les persones aspirants  
1. Nacionalitat espanyola o alguna altra que permeta l'accés a l'ocupació pública conforme a les previsions de l'article 63 de la Llei 4/2021, de 16 d'abril, de la Generalitat, de la Funció Pública Valenciana o ser persona estrangera amb residència legal a Espanya. S'acreditarà amb document d'identitat, vàlid i en vigor; en el cas de persones estrangeres també haurà d'aportar-se certificat de residència legal a Espanya i permís de treball.  
2. Les persones aspirants de nacionalitat diferent de l'espanyola que no tinguen com a idioma natiu l'espanyol hauran d'acreditar documentalment el seu coneixement mitjançant Diploma d'Español com a Llengua Estrangera (DELE), certificat del Servei Internacional d'Avaluació de la Llengua Espanyola (SIELE) o títol d'espanyol d'Escola Oficial d'Idiomes. Totes les certificacions indicades hauran de ser, almenys, de nivell B1. També s'admetrà títol universitari de Grau en Filologia Hispànica o equivalent (per a títol obtingut a l'estranger haurà d'acreditar-se homologació).  
3. Tindre 18 anys d'edat mínima, atés que les condicions de treball i/o les exigències de capacitació necessàries impossibiliten legalment ocupar els llocs a persones menors d'aquesta edat. S'acreditarà amb document d'identitat, vàlid i en vigor.  
4. Titulació de nivell acadèmic mínim exigit per al lloc o el seu equivalent (per a títols obtinguts a l'estranger ha d'acreditar-se homologació). S'acreditarà mitjançant títol vàlid i, si escau, amb certificat d'homologació al sistema educatiu espanyol.  
5. Atesa la configuració de les Estacions existents, es requereix tindre permís de conduir Tipus B en vigor, vàlid per a conduir a Espanya o acreditar mitjà de transport.  
6. Per a exercir el lloc d'Inspector-a Mecànic-a, es requereix acreditar la experiència i l'ensinistrament actualitzat o amb data d'actualització posterior al 31.12.2023 en els termes previstos en l'annex VI del Reial decret 920/2017, de 23 d'octubre, pel qual es regula la inspecció tècnica de vehicles.  
Tots els requisits han de complir-se l'últim dia del termini de presentació de sol·licituds. Les persones aspirants hauran de presentar còpies dels documents acreditatius assenyalats quan se'ls requerisca per SITVAL.  
  
Sisena. Baremació dels mèrits  
Es tindran en compte els mèrits per formació i per experiència que es relacionen a continuació, sent 40 els punts màxims a computar, dels quals fins a un màxim de 16 correspondran a mèrits per experiència i fins a un màxim de 24 a mèrits per formació.  
A. Mèrits per Experiència  
a) Haver treballat com a Inspector-Mecànic o com a Administratiu-a o Auxiliar Administratiu-va, així com en llocs de denominació similar, en qualsevol de les Estacions integrades en SITVAL amb anterioritat al procés de reversió: 0,75 punts per mes de contracte.  
b) Haver treballat com a Inspector-Mecànic o com a Administratiu-a o Auxiliar Administratiu-va, així com en llocs de denominació similar, en qualsevol altra Estació de Inspecció Tècnica de Vehicles a Espanya: 0,50 punts per mes de contracte.  
Total màxim possible per experiència: 16 punts.  
S'haurà d'adjuntar a la sol·licitud la següent documentació:  
- Certificat de vida laboral actualitzat emès per la Tresoreria General de la Seguretat Social.  
- Certificació de pràctiques, en el cas de no tractar-se d'experiència duta a terme per un contracte laboral. En aquest, haurà de figurar la identitat de la persona candidata, l'empresa o centre que ho emet, així com la duració de les mateixes expressada en dies.  
- Certificat de lloc de treball, en el supòsit d'haver sigut obtinguda mitjançant contracte laboral. En aquest, haurà de figurar l'empresa que ho emet, el lloc de treball exercit, així com la duració de la relació laboral expressada en dies.  
Només en aquells casos en els quals no siga possible aquesta certificació per haver desaparegut l'empresa, es podrà aportar còpia dels contractes de treball, o certificat del servei públic d'ocupació.  
B. Mèrits per Formació  
a) Titulació acadèmica universitària (es valorarà amb independència del número de titulacions acreditades): màxim 6 punts  
b) Cicle Formatiu de Grau Superior diferent del qual s'haguera usat, en el seu cas, com a requisit (es valorarà amb independència del nombre de cicles acreditats): 4 punts.  
c) La formació modular associada als certificats de professionalitat de les famílies professionals de transport i manteniment de vehicles i d'administració i gestió, que es regulen en l'article 5 del Reial decret 34/2008, de 18 de gener, pel qual es regulen els certificats de professionalitat, es valorarà a raó de 0,03 punts per cada hora acreditada, amb un màxim de 3 punts.  
Es fa constar expressament que en cap cas les titulacions exigides com a requisit d'accés podran considerar-se mèrits objecte de baremació.  
d) Nivell d'idioma valencià (segons Ordre 7/2017, de 2 de març, de la Conselleria d'Educació, Investigació, Cultura i Esport)  
- L'A2: 1 punt.  
- El B1 o el B2: 2 punts.  
- El C1 o el C2: 3 punts.  
e) Nivell d'idioma anglès, francès, italià, alemany o llengua de signes. Es valoraran fins a tres idiomes diferents (segons Decret 61/2013, de 17 de maig, del Consell, Ordre 93/2013 d'11 de novembre de la Conselleria d'Educació, Cultura i Esport i Resolució de 2 d'octubre de 2014, de la Conselleria d'Educació, Cultura i Esport).  
- L'A2: 1 punt per cada idioma.  
- El B1 o el B2: 2 punts per cada idioma.  
- El C1 o el C2: 3 punts per cada idioma.  
f) Formació en Prevenció de Riscos Laborals de Nivell Intermedi o Superior: màxim 4 punts  
Total màxim possible per formació: 24 punts  
S'haurà d'adjuntar a la sol·licitud la documentació acreditativa de cadascun dels mèrits per formació al·legats.  
  
Setena. Forma i termini de presentació de sol·licituds  
Les persones interessades que compten amb algun dels mèrits assenyalats en la base SISENA, podran inscriure's en el procés en el termini i forma que es donarà a conéixer a través de la web de SITVAL www.sitval.com, apartat ‘Oferta d'Ocupació'(d'ara en avant, ‘la web de SITVAL'), adjuntant la documentació acreditativa de requisits i mèrits. No seran admeses sol·licituds fora d'aquest termini.  
En la sol·licitud es farà constar l'opció ordenada entre els diferents tipus de lloc i les Estacions corresponents. L'opció determinarà quins llocs d'aquells per als quals les Borses es constitueixen podran arribar a ocupar les persones sol·licitants si finalment s'hi integren.  
  
SITVAL es reserva la potestat de requerir en qualsevol moment, fins i tot una vegada conclòs el procés selectiu i realitzada la contractació, originals o fotocòpies compulsades de qualsevol document aportat per a acreditar requisits o mèrits, podent eliminar a la persona (rescindint la relació laboral si ja s'haguera iniciat) d'observar-se alguna irregularitat.  
  
  
Huitena. Criteris per a confeccionar els llistats de persones en disposició d'integrar-se en les bosses.  
Es conformarà una llista ordenada atenent la puntuació obtinguda per les persones aspirants en la baremació dels mèrits.  
Les persones aspirants hauran de formular la sol·licitud d'ocupació en el model que s'establirà durant el termini dels cinc dies hàbils següents a la publicació de la convocatòria, havent de publicar-se la llista provisional de valoració de mèrits en els cinc dies següents, amb indicació de la puntuació obtinguda en cadascun dels mèrits i de la puntuació total.  
Manera de confeccionar els llistats de persones en disposició d'integrar-se en les bosses.  
Es conformarà una llista ordenada atenent la puntuació obtinguda per les persones aspirants en la baremació dels mèrits.  
Les persones aspirants hauran de formular la sol·licitud d'ocupació en el model que s'establirà durant el termini dels cinc dies hàbils següents a la publicació de la convocatòria, havent de publicar-se la llista provisional de valoració de mèrits en els cinc dies següents, amb indicació de la puntuació obtinguda en cadascun dels mèrits i de la puntuació total.  
Es podrà formular al·legacions en el termini dels dos dies següents des de la publicació de la llista provisional de valoració de mèrits, elevant-se a definitives una vegada resoltes motivadament totes les al·legacions, dins d'un termini que no podrà excedir els cinc dies hàbils.  
  
Conclòs el procés de selecció, les persones aspirants que hagen acreditat complir els requisits exigits, quedaran ordenades conformement a la puntuació derivada de la valoració dels mèrits, i seran cridades al lloc al qual opten en funció de l'ordre establit.  
En cas d'empat, s'estableixen els següents criteris:  
a) A favor de la persona del sexe menys representat en el lloc de treball, per a promoure el principi d'igualtat entre homes i dones d'aplicació en l'empresa.  
b) A favor de la persona amb diversitat funcional. Si l'empat es produeix entre persones amb diversitat funcional, qui tinga acreditat un major percentatge de discapacitat.  
c) Major puntuació obtinguda en experiència professional de l'activitat pròpia del lloc al qual s'opte.  
d) A favor de la persona que acredite major proximitat des del domicili en el qual conste empadronada fins al centre de treball.  
e) A favor de la persona que acredite major edat.  
  
Novena. Funcionament del llistat ordenat  
1. La persona integrant de la relació ordenada que siga anomenada per a formalitzar un contracte de duració determinada serà baixa en aquest llistat, i una vegada que finalitze el contracte temporal corresponent, tornarà a causar alta en el mateix lloc que li corresponga en funció de la seua puntuació total.  
2. La renúncia a un lloc de treball oferit suposarà el pas de la persona que haja rebut la crida a l'últim lloc de la relació ordenada, llevat que concórrega una de les següents circumstàncies, que hauran de ser acreditades per escrit davant l'Empresa:  
a) Ser beneficiària de la prestació de Seguretat Social per naixement i cura de menor.  
b) Malaltia que impedisca l'assistència al treball, sempre que s'acredite degudament.  
c) Exercici de responsabilitats públiques que impossibiliten l'assistència al treball.  
d) Per matrimoni o registre com a parella de fet, si la seua celebració es produeix dins dels 15 dies anteriors o posteriors a la crida.  
  
e) Víctimes de violència, pel temps en què dure aquesta situació.  
3. La justificació per algun dels motius citats anteriorment permetrà romandre en la relació ordenada, passant a la situació d'inactivitat mentre dure la circumstància acreditada; finalitzada la causa s'haurà de comunicar a l'empresa aquesta circumstància en el termini dels cinc dies hàbils següents per a recuperar la possibilitat de ser objecte de crida.  
4. Els períodes, el tipus de contractació, la jornada i l'horari dependran de la circumstància que va justificar la crida, i cobrirà aqueixes necessitats específiques conformement a la normativa convencional sectorial d'aplicació i a la preceptiva autorització derivada de la inclusió de l'empresa en el sector públic instrumental de la Generalitat.  
  
En compliment del que es preveu en la Disposició addicional quarantena tercera de la Llei 6/2018, de 3 de juliol, de Pressupostos Generals de l'Estat per a l'any 2018, o de la normativa bàsica que la substituïsca, les futures contractacions temporals que es formalitzen amb les persones que conformen la relació ordenada resultant de la present convocatòria, quedaran condicionades al compliment de les prescripcions i termes establits en l'Estatut dels Treballadors i resta de normes reguladores de la contractació laboral, especialment quant a la duració màxima de la duració del contracte i al règim d'incompatibilitats.  
  
5. La crida haurà de realitzar-se per algun dels següents mitjans, a fi que siga possible deixar constància de la deguda notificació a la persona interessada amb les indicacions precises de les condicions de la seua incorporació:  
a) Per escrit, sempre que la persona treballadora designe un domicili postal al qual remetre la crida i es comprometa a comunicar, en el termini dels tres dies naturals següents, qualsevol canvi en aquest.  
  
b) Per correu electrònic, sempre que la persona treballadora designe un compte a la qual remetre la crida i es comprometa a comunicar, en el termini dels tres dies naturals següents, qualsevol canvi en aquest.  
  
c) Per servei de missatges curts (SMS), sempre que la persona treballadora designe un número de telèfon mòbil al qual remetre la crida i es comprometa a comunicar, en el termini dels tres dies naturals següents, qualsevol canvi en aquest.  
6. La designació del mitjà de crida, així com les seues actualitzacions, es faran constar en el moment d'incorporació al llistat ordenat, havent de contestar la persona treballadora pel mateix mitjà, a fi de justificar la recepció de la crida efectuada per l'empresa.  
  
7. La persona treballadora que reba la crida haurà de respondre en els dos dies naturals següents pel mateix mitjà en el qual s'haja efectuat, a fi de confirmar la seua incorporació.  
Per al cas de manifestar el rebuig a la crida, aquest haurà de ser presentat per escrit en l'Empresa en el termini màxim de dos dies hàbils des del dia de la comunicació de l'oferiment del lloc, independentment que siga justificada o no. En cas de no realitzar-se per part de la persona interessada aquesta comunicació per escrit, aquesta passarà a l'última posició de la relació ordenada, i si el termini de no comunicació per escrit s'excedeix de 15 dies hàbils, serà baixa definitiva en la relació ordenada.  
8. Una vegada acceptat el lloc de treball per part de la persona objecte de crida, aquesta haurà de presentar l'empresa en el termini d'un dia hàbil, la documentació necessària que permeta la seua contractació. De no fer-ho o demorar-se, aquesta persona passarà a l'última posició de la llista ordenada.  
9. Causes de baixa automàtica en el llistat de reserva:  
a) Renunciar a una contractació després d'haver-se compromés a realitzar-la, o no superar el període de prova corresponent.  
b) Renúncia al lloc de treball de manera voluntària per qualsevol causa, una vegada iniciada la prestació laboral.  
c) L'emissió per part del Servei de Prevenció concertat per l'empresa d'un informe que impedisca totalment o parcialment l'adequada prestació laboral.  
d) Haver incorregut en falsedat sobre les dades i informacions de la sol·licitud.  
e) Aquelles persones que hagen sigut sancionades disciplinàriament de manera ferma.  
10. La inclusió en el llistat ordenat implica l'acceptació de les seues normes de funcionament.  
11. El llistat ordenat regulat en el present apartat tindrà una vigència inicial de quatre mesos, podent ser prorrogada previ acord entre l'Empresa i la representació de les persones treballadores en el cas que concórreguen les necessitats autoritzades.  
  
Desena. Comissió de seguiment de les borses d'ocupació temporal  
El seguiment de la constitució i funcionament de les borses s'efectuarà a través de les comissions paritàries ja regulades en les normes convencionals vigents que són d'aplicació en SITVAL, i en defecte d'això, mitjançant comissions específiques de composició paritària amb representants de SITVAL i representants legals de les treballadores i els treballadors de l'empresa amb les següents funcions:  
a) Comprovar els mèrits del personal aspirant en els processos de constitució de les borses.  
b) Sol·licitar, en cas que així es justifique com a necessari, el certificat de capacitats a l'efecte de demanda d'ocupació.  
En representació de SITVAL s'anomenarà al personal de l'empresa que exercisca la direcció tècnica regulada en l'article 20.2 del Reial decret 920/2017, de 23 d'octubre, pel qual es regula la inspecció tècnica de vehicles com a membre d'aquest òrgan.  
Serà aplicable el que es preveu en el VI Acord de la Comissió de Diàleg Social del Sector Públic Instrumental de la Generalitat (DOGV 02.05.2022).  
Onzena. Protecció de dades de caràcter personal  
En matèria de protecció de dades de caràcter personal s'estarà en el que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament General de Protecció de Dades) així com en la Llei orgànica 3/2018, de 5 de desembre, de protecció de dades personals i garantia dels drets digitals.